kika's log: stardate: per combatre aquesta època\n... les civilitzacions cauran, no perquè sigui inevitable, sinó perquè les elits que governen no tenen respostes adequades a les circumstàncies canviants, o perquè només estan centrades en els seus propis interessos.\nLa qüestió és que els éssers humans som tan irracionals com podem ser racionals, i el feixisme és el conreu polític dels nostres pitjors sentiments irracionals: ressentiment, odi, xenofòbia, desig de poder i por!\nEn la tradició judeocristiana la llibertat és la responsabilitat que cada ésser humà té per convertir-se en el que ha de ser: una persona justa. Per a Spinoza, la llibertat és la capacitat de preservar-se de la ignorància, la por, la luxúria,i de tenir la força d'utilitzar la intel·ligència i de viure en la veritat.\n... amb el seu populisme eleven l'oportunisme polític a la categoria d'art.\nLa veritat científica és raó, és racional, però la raó, i vull que ho entenguin, no és capaç de calcular un valor, no sap de significats. La raó pot descriure, informar-nos sobre els fets, però no pot explicar-nos quin és el significat moral d'aquests fets, perquè no sap què és bo i què és dolent.\nJa que és impossible provar la qualitat de la vida en termes científics o econòmics, l'economia només reconeix la quantitat: tot es redueix a una xifra, per tant, l'economia sepre haurà de créixer, perquè una xifra més gran és millor que una xifra més petita, siguin quines siguin les conseqüències socials. L'únic que compta són els diners.\nNo es tracta del vell fantasma del comunisme o del feixisme, sinó d'un fantasma totalment desconegut fins ara: una societat completament mecanitzada, dedicada a la màxima producció i al màxim consum materials, i controlada per ordinadors (Erich Fromm, The revolution of hope, 1968)\n(Thomas Mann) va definir la democràcia com "aquella forma de govern i societat que s'inspira, per sobre de qualsevol altra consideració, en el sentiment i la consciència de la dignitat de l'home."\n(John Taylor) "Recorda que la democràcia mai no durarà gaire. De seguida es desgasta, s'esgota i es mata a sí mateixa. Mai no hi ha hagut una democràcia que no se suïcidés."\nQuines són les elits dominants de la nostra democràcia? -vaig preguntar- . Són les elits financieres, polítiques, militars, mediàtiques i esportives.\n... avui en dia les universitats, que tradicionalment s'haurien de dedicar a cultivar l'esperit europeu, ara, a causa de la seva obsessió per l'economia i la tecnologia, es dediquen sobretot a la destrucció de l'esperit europeu, i d'aquesta manera no fan altra cosa que contribuir a la profunda crisi de civilització en què ens trobem.\n"Ser europeu significa també lluitar, lluitar per una societat europea humanista en què no es doni prioritat a l'individu, sinó a la idea de l'ésser humà;


La I Sant Silvestre l’Empalme- Avapace ja té obertes les seues inscripcions – Ajuntament de Burjassot\nLa I Sant Silvestre l’Empalme- Avapace ja té obertes les seues inscripcions\nDes de 23/12/2018 fins a 23/12/2018\nSerà un matí festiu en el qual la solidaritat estarà present des de l’inici. Una prova en la qual el més important serà passar-ho bé, gaudir de la marxa o de la carrera acompanyats de les famílies i amics, apostant per ajudar una gran entitat social, l’Associació Valenciana d’ajuda a la Paràlisi Cerebral (Avapace).\nEls carrers de Burjassot es vestiran una vegada més de solidaritat, en benefici d’Avapace, diumenge que ve 23 de desembre en la I Sant Silvestre l’Empalme- Avapace que, des de les 11.30 del matí recorrerà els carrers de Burjassot. A més, una vegada finalitzada la carrera, hi haurà una gran paella per a tots els participants, prèvia compra del tiquet al mateix temps que el dorsal.\nTant la marxa com la carrera tindrà un recorregut de 5 quilòmetres i ja poden realitzar-se les inscripcions a través de www.cronorunner.com. El donatiu és de 5€ i, si es vol gaudir de la paella, caldrà afegir a aqueix import altres 3€. En el moment de realitzar la inscripció es podrà triar cadascuna de les modalitats, marxa o carrera i si es vol paella o no.\nA través de la mateixa web es podran fer també les aportacions a la Fila “0” en el cas que no es puga participar en la carrera o en la marxa. Davant qualsevol dubte, la Falla posa a la disposició dels interessats el mail fallaempalme.carrerasolidaria@hotmail.com al que podran remetre les seues inquietuds.\nLa carrera compta amb la col·laboració de l’Ajuntament de Burjassot, a través de la Regidoria d’Esports, dirigida per Manuel Pérez Menero i de l’estudi d’artistes fallers Chuky.\nmarxa, falles, fallas, carrera, San Silvestre, Sant Silvestre


Esparreguera ciutat del meu cor: La premsa diu que...\nLlongueras exposa 20 escultures de bronze inspirades en el seu amic Dalí\nPublicat en SigloXXI\nDimecres 22 de juliol de 2009.\nBARCELONA, 21 (EUROPA PRESS) L'estilista Lluís Llongueras, gran amic de Salvador Dalí, exposa des d'avui en el Reial Cercle Artístic de Barcelona 20 escultures de bronze inspirades en el geni de Figueres, que sota el títol "Llongueres a Dalí", pretén ser un homenatge del perruquer al pintor surrealista. "He gaudit donant vida a escultures meves a partir d'idees seves, he buscat la seva inspiració, però sense imitar-li mai, perquè Dalí és inimitable", assegura Llongueras en el prólogo de la mostra.\nLlongueras (Esparreguera, 1936), reuneix a més de les escultures de la "Sèrie Maleïda", diverses icones dalinianos, fruit de la relació d'amistat que van mantenir durant més de 20 anys. Destaquen imatges de "Estrella de la bona sort", dedicada pel "Diví" a l'estilista, una foto de Dalí amb rulos, encarregada pel pintor, i una instantània dels bigotis postizos que Llongueras li dissenyava a partir dels seus.\nLa mostra és així una forma d'explorar la relació entre els dos personatges, que va començar quan Dalí, en la inauguració d'una perruquería de Llongueras, li va demanar estampar un mazazo en els cristalls per a deixar la seva peculiar petjada artística, alguna cosa al que el perruquer es va negar i del que sempre s'ha penedit.\nPublicat per Lluis Artigas Jorba a les 18:02\nEtiquetes: Dalí, Esparreguera, Llongueras, Reial Cercle Artístic de Barcelona\nTechnorati tags: Dalí, Esparreguera, Llongueras, Reial Cercle Artístic de Barcelona\nBlogalaxia tags: Dalí, Esparreguera, Llongueras, Reial Cercle Artístic de Barcelona


Martínez Martínez, Pedro de Alcántara\nM MA 2 Imatges 1 Col·laborador/a 55 Visites Bústia de suggeriments\nMartínez Martínez, Pedro de Alcántara (Madrid 1906 — Barcelona 1990) MED/SOC Metge. Va néixer en el si d’una família de farmacèutics i metges. Cursà els estudis de medicina a la Facultat de San Carlos de Madrid, on, després d’un parèntesi a la de València, obtengué la llicenciatura l’any 1932. Exercí un any de metge rural a Candelera (Àvila) i després va entrar a la maternitat provincial de Madrid. Mentre preparava la tesi doctoral sobre bessons univitel·lins, va fer uns cursos d’ampliació d’estudis a les facultats de medicina de Heidelberg i Berlín. El 1936 es casà amb Concha López-Hermosa i poc després va passar a ser director de la Residència Hospital Infantil d’Oliva, València, centre que actuava sota bandera de Noruega, ja que era finançat per aquest estat. El 1939 va arribar a Eivissa i fundà la Clínica Madrileña, que oferia serveis de cirurgia general, a l’edifici que havia estat l’Hotel Balear, a l’avinguda d’Ignasi Wallis. Aquesta clínica fou coneguda entre la societat insular com Ca n’Alcàntara i allí varen néixer diverses generacions de pitiüsos i també la seua filla única, Alícia. Convertit en un eivissenc més, refusà tornar a Madrid i el 1944 fou designat metge de la Seguretat Social i dos anys després, metge clínic en cap de la Casa Provincial de Beneficiència d’Eivissa. Home de gran cultura humanística i científica, en la seua joventut havia estat membre actiu de la junta de l’Ateneu de Madrid i tertulià del Café Gijón; tota la vida va seguir obert a les novetats que solien arribar a través de viatgers. Ca n’Alcàntara era lloc de reunió de destacats intel·lectuals d’Eivissa i punt de trobada obligat dels qui hi eren en trànsit. Una vegada jubilat, passà els darrers anys de la seua vida a Barcelona, on residia la seua filla. [EEiF]


Mise en abyme familiar | Diari Maresme\nMise en abyme familiar\nPer Redacció , a Crítica 13 d'oct. de 2009\nSala Gran del TNC, fins al 8 novembre 2009\nTeatre dins del teatre. Uns actors que miren al públic, i al suposat autor de l’obra assegut en una butaca amagada, i que van explicant què significa això d’actuar, de fer teatre i de posar-se en la pell de diferents personatges i situacions. Res de nou. L’obra més ambiciosa de Yasmina Reza, que ha experimentat l’èxit internacional amb excel•lents peces com Art o Tres versions de la vida, arriba al Teatre Nacional de mans de Sílvia Munt. I ho fa deixant un agredolç sabor de boca, perquè s’aprecien les intencions, el voler explicar la primíssima línia que separa – o no – realitat i ficció, i la complexitat de les relacions familiars al mateix temps, però es fa des d’un text massa recolzat en tòpics, amb monòlegs fràgils i inconsistents, i amb resultats que no aconsegueixen despistar la superficialitat d’una reflexió que podria ser molt més atractiva venint de Reza. No obstant això, el mestratge dels actors, la saviesa de Munt, i la encertadíssima escenografia de Xavier Millán fan que valgui la pena acostar-se al TNC.\nCinc actors francesos assagen una comèdia espanyola. És la història d’una família composta per dues germanes actrius (Maria Molins i Cristina Plazas) el marit d’una d’elles (Ramon Madaula), la mare (Mònica Randall) i la recent parella d’aquesta (Xicu Masó). La germana gran es dedica a un teatre molt intel•lectual, minoritari, i assaja l’Oncle Vania de Txékhov mentre observa amb enveja com la seva germana petita apareix en les revistes de paper cuixé, és reclamada per tots els cineastes de moda i es prova vestits per a la cerimònia dels premis Goya en els quals està nominada. El marit és un professor de matemàtiques alcoholitzat, a qui li pesa la vida, i que no té voluntat ni caràcter més enllà dels comentaris irònics que utilitza durant els sopars familiars. La mare ha trobat una il·lusió per viure, el senyor Fernando, administrador de finques que és rebut com un estrany per les filles i que comprova, estupefacte, la relació malaltissa i histèrica que manté la família.\nAquesta és la part més ben treballada de l’obra. Madaula està, simplement, immillorable. Cal destacar l’escena quan cau a terra, ebri, i ho fa sense recórrer a la caricatura, sense un mínim excés. D’altra banda, és sorprenent el retorn, després de molts anys de no trepitjar escenaris, de Mònica Randall. Creïble, serena, continguda. Xicu Masó és l’entranyable Fernando en una interpretació solemne, minuciosa, amb el ritme necessari per fer somriure a l’espectador. Cristina Plazas també retrata bé a la germana histèrica que té pànic a esdevenir una “maruja”. Potser, encara que el to general és positiu, Maria Molins no aconsegueix perfilar bé tots els matisos dels seus dos personatges. La veiem que plora i es queixa igual quan fa d’actriu glamurosa que quan, ja fora de la comèdia, es dirigeix al públic o a la càmera que l’està entrevistant.\nD’altra banda, l’escenografia, senzilla però efectiva, ajuda molt a entendre el caràcter canviant i fragmentari de la proposta de Reza. Quan els actors no estan assajant, i parlen del seu ofici, un primer pla dels seus rostres es veu projectat a la paret del fons de l’escenari. Quan estan dins de la comèdia, tan sols un annex amb una barana es converteix en un balcó. Es dóna aire a un suposat menjador sense la necessitat de construir un aparatós muntatge escènic. Per això mateix, ens preguntem si era necessari oferir aquesta obra a la Sala Gran, quan la Petita semblava molt més adequada per induir una calor que el públic no sent.\nCom dèiem, la debilitat del text s’aprecia en els fragments en què els actors abandonen la comèdia – que realment sí que aconsegueix divertir l’espectador – i reflexionen sobre el fet de transmetre emocions des dels seus personatges. Molins es pregunta "què vol dir exactament ser jo mateix" o Madaula explica que el veritable objectiu de l’actor és "aniquilar a l’autor". L’actor és un artista?, Per què necessitem de la ficció per comprendre les nostres veritats?, Sabem, exactament, en què consisteix la realitat?\nEvidentment, la proposta de Reza no escatima en riscos. Però peca d’ambiciosa, no perquè no ho pugui ser, sinó perquè no resol bé aquestes reflexions sobre el teatre i la vida. No les desenvolupa amb nous arguments, tot ens sona ja, i fa que perdem l’atenció. És una llàstima perquè Sílvia Munt compta amb els millors actors i amb uns recursos escènics que sorprenen per la seva efectivitat.\nper Albert Lladó | ACPG Fotos: Alberto Nevado | TNC


Roglic demostra als Llacs davant Mas que és d’un altre planeta\nTriomf en solitari del ciclista eslovè que es vesteix amb el jersei vermell de líder després de saltar a roda d’Egan Bernal a 61 quilòmetres de la meta.\nEl corredor mallorquí, ara segon de la general, va haver de conformar-se, sabedor que no podia respondre al seu rival, a perseguir el duo atacant camí de Covadonga.\n01 de de setembre del 2021. 19:04\nEls ciclistes eslovens mengen carn humana, la mateixa dieta que fa 50 anys va convertir Eddy Merckx en un ‘Caníbal’. Quina pena, quin dolor, que llàstima que no es pugui fer marxa enrere i entrar en un túnel o una porta del temps per posar un matalàs a Primoz Roglic el dia que va caure i es va fer mal al Tour, perquè el duel entre el compatriota jove i el suposadament vell en la ronda francesa hauria sigut dels més grans, Roglic contra Tadej Pogacar, que guanyés el millor, i els altres veient-ho des de la barrera.\nPogacar va demostrar al Tour que era d’un altre planeta, que no es diu Mart o Venus, sinó Eslovènia, perquè allà també ha nascut un ciclista excepcional, castigat moltes vegades per les caigudes, el Roglic que no s’arruga, el que actua amb gosadia, l’ambiciós i el que aquest dimecres va respondre sense mirar enrere quan Egan Bernal, un terrestre que ha guanyat el Tour i el Giro, va atacar la resta de corredors ni més ni menys que a 61 quilòmetres del cim dels Llacs de Covadonga, en un nou descobriment de la Vuelta, una pujada tan dura com el clima d’Astúries quan plou, i que es diu la Collada Llomena. Se’n va anar Bernal. Tenia marge Roglic perquè el corredor colombià visqués una aventura. Però no s’ho va pensar dues vegades. ¡Contra ell! ¿Una bogeria, una fantasia? Rotundament, no, només ciclisme, el que mai es pot perdre, el que agrada a la gent, el d’atacs llunyans i lluny de les tanques amb què es protegeixen metes com la dels Llacs.\nEnric Mas no va anar contra ells. Superman va morir en l’intent quan va mirar de seguir-los. Mas va fer el que va poder, perquè ell és un terrestre, un bon corredor, però no menja aquesta carn humana amb què s’alimenten els corredors eslovens, els que es poden comparar a Merckx i a una curta llista de superfigures en la qual també s’inclouria Miguel Induráin. Pogacar ho va deixar clar al Tour, on va guanyar tres etapes com ja ha fet Roglic aquí, a la Vuelta. Si Mas no va contrarestar Roglic, si va preferir nedar i guardar la roba i no tornar-se boig, és perquè sabia que les seves forces estaven pel que estaven aquest dimecres i era per pujar a la segona plaça de la general i veure el jersei vermell amb què es va vestir Roglic després de la seva gesta en solitari en la distància, a 2.22 minuts, a l’espera que el que passi aquest dijous en el Gamoniteiru, en l’etapa reina de la Vuelta, moltíssim més dura que la viscuda en els Llacs.\nA la caça i captura\nRoglic va veure Bernal i va sortir a la seva caça i captura, a passar-s’ho bé i a pedalar ràpid per entrar en la llegenda de la Vuelta, que no tindrà tants llibres com la del Tour però sí pàgines carregades de la millor màgia ciclista. «He disfrutat i hem viscut tots un gran dia de ciclisme», va dir Roglic amb alegria. Bernal va saltar creient que ningú el seguiria i menys el nou líder. «Vaig sortir a divertir-me i a portar el cos al límit sabent que no tenia res a perdre», va respondre el corredor colombià. «Bernal va atacar i no vaig pensar res. Només vaig anar contra ell». Junts van baixar la Collada Llomena jugant-se la pell i junts van arribar als peus dels Llacs, on és el santuari a la Verge de Covadonga, amb minut i mig perquè Bernal cedís per l’esforç a 7 quilòmetres de la meta. Allà es va quedar Roglic sol per enfilar la pujada a dalt de tot del cim asturià com si circulés per una autopista.\nMas va atacar per darrere, ¿massa tard? Doncs no, quan va poder, a 4 quilòmetres i sense gaire èxit, la veritat, però va ser quan les seves forces humanes li van permetre almenys capturar amb el grup de perseguidors Bernal. «No esperava aquest atac de Roglic i puc estar més o menys content», va confessar Mas. Quan no es pot, quan no es té equip, quan les cames es mouen molt més lentes que les del teu gran adversari només es pot felicitar el rival. «Cal donar l’enhorabona a Roglic». Sense més ni més, un ciclista d’un altre planeta contra un terrícola. I aquest dijous, més llenya.\nEtapa 17 + CG #LaVuelta21 (17/21) pic.twitter.com/9tEhm3FR0l\n— Javier Gilabert C. (@tourdegila) 1 de septiembre de 2021\nLa Vuelta Primoz Roglic Egan Bernal Enric Mas


El castell de focs artificials, per segon any amb la pirotècnica Hermanos Ferrández | Nova Ràdio LloretNova Ràdio Lloret\nEl castell de focs artificials, per segon any amb la pirotècnica Hermanos Ferrández\nImatge: Focs d'Hermanos Ferrández del 2017 | Font: Ajuntament de Lloret de Mar\nArxiu de so: Antonio Ferrández i Felip Carbonell\nUn dels actes més esperats de la Festa Major arriba aquesta nit: el castell de focs artificials. Per segon any consecutiu, anirà a càrrec de la Pirotècnica Hermanos Ferrández, com a guanyadors del concurs internacional de Blanes de l’any passat. La companyia ja va ser a Lloret l’estiu passat com a guanyadors a Blanes el 2016.\nUn representant de la pirotècnica, Antonio Ferrández, explica que el d’aquesta nit serà un espectacle ben diferent al que van oferir el 2017.\nEl castell de focs artificials obliga a fer certes restriccions de trànsit. Per tant, no es pot aparcar al passeig Camprodon i Arrieta i en bona part del pàrquing de la Sardana, des de les cinc de la tarda fins a mitjanit. I no es pot circular pel passeig marítim de nou del vespre fins a mitjanit.\nA més, l’espectacle pirotècnic també requereix un ampli dispositiu de seguretat. Així doncs, s’estableix un perímetre al voltant de la zona de llançament on el públic no es pot acostar, de 60 metres a banda i banda i de 35 metres fins als edificis. Cal destacar que aquest any, per les característiques de la platja, s’ha canviat la ubicació i es dispararan des de la zona del Club Nàutic.\nDes de Protecció Civil també es recomana als veïns que viuen a prop que tanquin finestres, balcons i que retirin la roba estesa per evitar incendis. Així ho apunta el cap del cos a Lloret, Felip Carbonell.\nCal tenir en compte que la companyia Hermanos Ferrández ha tornat a participar en el Concurs de Focs d’Artifici de Blanes d’aquest estiu i, per tant, l’any que ve podrien tornar a venir a Lloret. Això serà si guanyen per tercer any consecutiu el segon concurs de focs més important de l’Estat, per darrere només del de Sant Sebastià.\nPel que fa a l’exhibició d’aquesta nit a Lloret, començarà a dos quarts d’onze de la nit.\nLa Confraria de Sant Elm celebra la seva diada amb les activitats tradicionals\nEtiquetes: Concurs de focs artificials de BlanesFesta MajorFM 2018Focs artificialsPirotècniaPirotècnia Hermanos FerrándezSant ElmSanta Cristina\nEls conjunts infantil i cadet de l’Escola de Gimnàstica Rítmica Lloret, campions de Catalunya


A Ljubljana | Fert informa\nPublicado el 18/09/2017 en Noticias\nL’orientació familiar a Ljubljana (Eslovènia) ha començat el curs amb gran èxit d’assistents en tres activitats celebrades els dies 15 i 16 de setembre.\nLluís Carreras ha estat convidat pels organitzadors a dirigir, en primer lloc, una sessió introductòria del programa per a joves solters, ja professionals, “Projecte Personal”, que començarà el proper gener. A l’acte van asistir-hi una vintena de joves.\nEn segon lloc, va impartir una sessió de formació per a moderadors i caps d’equip locals. I finalment va moderar la primera sessió del programa Amor Matrimonial al qual s’han inscrit més de 20 matrimonis.\nAquest és el segon any d’una nova generació de promotors locals que han pres el relleu per rellançar, amb molt d’entusiasme, l’orientació familiar al seu país.


La 4a edició de la Gran Fondo Priorat torna a tenir Falset com a centre neuràlgic aquest 9 de juny | EbreActiu.cat, revista digital per a la gent activa | Terres de l'Ebre...\nFalset serà per quart any el centre neuràlgic de la Škoda Gran Fondo Priorat MTB, una prova cicloturista en bicicleta de muntanya que es disputarà el proper 9 de juny\nEtiquetes activitats outdoor, ciclisme, falset, priorat\nLa prova cicloturista, de la qual l'Ajuntament de Falset n'és espònsor oficial, reunirà uns 2000 bikers d'arreu de l'estat a la capital del Priorat, convertint-se de nou en un dels grans esdeveniments que se celebren a la comarca. Antoni Muntané, regidor de Promoció Econòmica de l'Ajuntament, destaca “l'impacte econòmic que suposa acollir una prova d'aquestes característiques per als allotjaments, restaurants i comerços, no només de Falset, sinó també de la resta de poblacions que ens envolten”. En aquest sentit, Muntané subratlla que “en cada edició intentem introduir millores logístiques, a fi que tant els participants com els comerços i veïns de Falset en surtin guanyant i percebin de manera positiva l'experiència”.\nA banda de l'impacte econòmic previst durant el cap de setmana, el regidor també recorda que “una prova d'aquestes característiques és, alhora, una ocasió única per promoure Falset i el Priorat com a destinació turística, en especial per a aquell públic que cerca combinar la pràctica esportiva amb la descoberta del paisatge i la cultura del territori”.\nLa Škoda Gran Fondo Priorat recorrerà entre vinyes els senders i pistes de la comarca, oferint als participants dos circuits en funció de les seves condicions físiques i tècniques. El circuit pensat per als bikers més experimentats és el Gran Fondo, amb 104 quilòmetres. L'altra possibilitat és el Medio Fondo, un circuit de 59 quilòmetres. Tots dos circuits tenen la sortida i l'arribada a Falset.\nEn relació a l'elevat nombre de cicloturistes que recorreran els camins del Priorat, l'Ajuntament de Falset té el compromís dels organitzadors de tenir cura de l'entorn natural pel qual circula la prova, a fi que l'impacte ambiental d'aquesta sigui mínim. En aquest sentit, l'Ajuntament valora positivament que els organitzadors traslladin aquest compromís als participants i insisteixin en la necessitat de respectar l'entorn natural i paisatgístic del Priorat per poder-ne seguir gaudint en futures edicions.\nFoto: Gran Fondo Priorat


A la cadena de blocs de Minter, s’han creat projectes de competidors que atrauen els usuaris oferint devolució de diners en efectiu per a una compra particular mitjançant el seu servei. El cashback més comú és una moneda de projecte personalitzada.\nHeu decidit reservar un hotel mitjançant un determinat servei mitjançant una moneda BIP quan pagueu. En aquest servei, per rebre una devolució del 15%, cal pagar en la moneda personalitzada d’aquest projecte. Per realitzar una compra segons els termes proposats, el comprador ha de convertir un determinat nombre de monedes BIP en una moneda personalitzada del projecte. Després feu el pagament.\nTambé es pot trobar devolució de diners en ofertes de validadors. Hi ha projectes que es col·laboren amb nodes.\nValidator Minter Capital, és un node soci del projecte Minter Millor. La comissió validadora és del 6%, però per als delegats de la moneda MILLOR, la quota del servei és de l’1% i el 5% es retorna diàriament en forma de devolució a la cartera.\nCada validador té les seves pròpies condicions d’animació, així com una comissió per delegació. Abans de delegar els fons en un node que trieu, estudieu primer la seva potència, qualificació, percentatge de comissions i un punt important, bloquegeu les omissions. Podeu llegir sobre això en publicacions anteriors.\nCashback no només és un terme la història de la qual comença als Estats Units, sinó que també és una gran oportunitat per estalviar els vostres diners.


VOX insta el Consell a donar màscares FFP2 als col·legis i realitzar test ràpids a tota la classe després d’un positiu – RiberaTV\nVOX insta el Consell a donar màscares FFP2 als col·legis i realitzar test ràpids a tota la classe després d’un positiu\nLlanos Massó alerta que els brots en l’àmbit educatiu augmenten cada setmana i hi ha jornades en les quals aconsegueixen el 50%\nLa portaveu adjunta del Grup Parlamentari VOX Comunitat Valenciana, Plans Massó, ha instat el Consell a prendre mesures per a augmentar la seguretat en els centres docents donada la gravetat de la situació de la pandèmia a la Comunitat Valenciana.\nAixí, Massó ha demanat al Consell, a través d’una Proposició No de Llei (PNL), que dote de màscares FFP2 als alumnes, al personal docent i als treballadors dels centres educatius; que es realitzen test ràpids d’antígens en tota l’aula quan es conega un positiu; que es realitzen proves PCR a tots els contactes estrets en 24 hores; i també demanda al Consell que es redefinisca el terme contacte estret.\nTal com ha explicat la diputada per Castelló: “La incidència del Covid-19 en els centres educatius augmenta diàriament tant entre els alumnes com entre el personal docent, i de la mateixa manera augmenten els dubtes, preocupacions i queixes de la comunitat educativa. Alguns equips directius denuncien retards de fins a 5 dies per a decidir si es confina una aula. I els sindicats demanen revisar els criteris del tancament d’aules”.\nMassó ha recordat que els positius en l’àmbit educatiu augmenten cada setmana i hi ha jornades, com la d’ahir mateix, en les quals aconsegueixen el 50%.\nPrecisament hui mateix la premsa alerta que els brots en l’àmbit educatiu igual, i fins i tot, a vegades, superen, als d’àmbit social. Una situació alarmant que mereix revisar els protocols de la Conselleria d’Educació en aquest aspecte i actuar amb celeritat per a atallar aquest problema.\n“Els infermers denuncien que no es compleix el protocol escolar contra el Covid-19 al no realitzar-se els rastrejos o fer-se vesprada i unes demores per a la realització de les proves PCR d’entre 4 i 7 dies, casos en els quals els afectats no reben els resultats amb el perjudici que això comporta. Malgrat que la Generalitat modifica periòdicament les mesures de seguretat i sanitàries, la Conselleria d’Educació manté el mateix pla de contingència des de maig”, afirma.\nPNL per a detectar alumnes amb altes capacitats\nD’altra banda, Plans Massó també ha registrat una altra Proposició No de Llei per a instar el Consell a elaborar un protocol realitzat per professionals especialitzats per al diagnòstic de l’excepcionalitat intel·lectual; així com a elaborar un pla d’actuació per a alumnes amb altes capacitats que done resposta a les seues necessitats educatives.\nMassó assegura que a la Comunitat Valenciana hi ha al voltant de 17.000 alumnes amb altes capacitats, però tant de solo 1.063 han sigut detectats segons consta en les dades del Ministeri d’Educació. Això significa que un 94% dels alumnes amb altes capacitats no són detectats.\nVOX insta el Consell a donar màscares FFP2 als col·legis i realitzar test ràpids a tota la classe després d’un positiu added by Ribera Televisió on 12 febrer, 2021


Una dosi de les vacunes de Pfizer i Moderna és efectiva en un 80% - Regió7 :: El Diari de la Catalunya Central\nredacció 30.03.2021 | 09:11\nUna sola dosi de les vacunes contra la covid-19 de Pfizer i de Moderna, que requereixen dues inoculacions, té una efectivitat del 80% per prevenir el contagi, segons un estudi publicat aquest dilluns pels Centres de Control i Prevenció de Malalties (CDC, en anglès) dels EUA. Aquest efecte va ser observat dues setmanes després de la primera dosi en l'estudi, en condicions d'ús real i no de laboratori, realitzat amb 4.000 treballadors sanitaris entre el 14 de desembre i el 13 de març. «Estic entusiasmada de compartir informació sobre aquest nou estudi dirigit pels CDC [...], que avalua l'efectivitat de les vacunes de Pfizer i Moderna a l'hora de prevenir les infeccions», va anunciar la directora dels CDC, Rochelle Wallensky, en una roda de premsa.\nEls resultats van mostrar que el risc d'infecció es va reduir en un 90% entre les persones que van rebre les dues dosis recomanades, que van començar a tenir un efecte protector fins i tot després de la primera injecció, en reduir el risc de contagi en un 80% dues setmanes després.\nAquest estudi coincideix amb l'acceleració del procés de vacunació als EUA, amb més de 3 milions de dosis administrades diàriament. Diumenge 93 milions de persones havien rebut almenys una dosi d'alguna de les vacunes autoritzades als EUA, i uns 51 milions de persones estaven ja completament immunitzades.


Traslladen la majoria de les parades d’inici i final de línia de bus supramunicipal que hi havia a la ronda Universitat | La Clau - Revista gratuïta del Maresme\nTraslladen la majoria de les parades d’inici i final de línia de bus supramunicipal que hi havia a la ronda Universitat\nL’Ajuntament de Barcelona, la Generalitat i l’Àrea Metropoliltana han acordat traslladar la majoria de les parades d’inici i final de línia de bus supramunicipal que hi havia a la ronda Universitat de Barcelona. En concret, es canvia la ubicació d’11 de les 15 línies a altres punts de la ciutat.\nEl canvi afecta les línies de Lleida-Berga-Puigcerà, Olesa-Manresa (3 línies), Castelldefels-Port Ginesta, les del Maresme que no són exprés (tres línies) i les del Garraf (tres més).\nEls desplaçaments de les parades començarà el primer trimestre el 2021 i es traslladaran a estacions d’autobusos ja existents o en àmbits de menys afectació pels veïns. Amb aquests canvis es reduiran un 60% les expedicions que hi ha en aquest espai.\nA la ronda de la Universitat, el creixement de la utilització del transport públic ha provocat una concentració molt alta d’autobusos i una gran demanda d’usuaris. Actualment es realitzen més de 400 expedicions terminals diàries i 8.000 usuaris de les diferents línies utilitzen aquest espai. La ronda està fent una funció que no li correspon, d’estació en superfície.\nEls autocars arriben a ocupar dos carrils de circulació i s’utilitza la vorera com a zona d’espera dels usuaris. És per això que ara s’ha arribat a aquest nou acord, a petició del consistori.


Uber i Cabify denuncien agressions durant la vaga de taxis\nLa principal associació del sector, UNAUTO, denuncia atacs organitzats per part de grups radicals que diu que actuen amb una impunitat indignant\ndijous, 26 de juliol del 2018, a les 10.04\nEl sector de les VTC ha suspès temporalment l’activitat a la ciutat de Barcelona “fins que la situació torni a la normalitat”. Així ho ha anunciat a través d’un comunicat UNAUTO, la principal associació d’aquest sector. La decisió, que suposa l’aturada momentània de les empreses Uber i Cabify, ha estat motivada, segons el mateix escrit, per “les greus agressions” registrades durant la vaga de taxis d’aquest dimecres.\nSegons els empresaris de les VTC, alguns dels seus conductors han estat víctimes de diversos “atacs organitzats” que atribueixen a “grups radicals“. A més, es mostren “indignats” per la “impunitat amb què operen” i asseguren que treballaran “amb les autoritats perquè els culpables siguin detinguts i jutjats”. En aquest sentit, demanen “l’empara de les forces de seguretat” perquè “protegeixin els milers de treballadors del sector de les VTC als quals no només es nega el dret a treballar, sinó que veuen perillar la seva integritat física de manera cada cop més acusada”.\nParal·lelament, s’han difós algunes imatges d’aquestes agressions. En un vídeo, es veu un vehicle VTC amb vidres trencats que intenta fugir d’un grup de manifestants que l’empaiten. En un altre, alguns dels taxistes en vaga rodegen un altre cotxe, a l’interior del qual hi ha una família francesa, usuària del servei de transport, i li donen cops i el ruixen amb esprai, mentre el conductor intenta impedir-ho. En un tercer enregistrament, es veu com un vehicle VTC marxa corrents dels voltants de l’hotel Palace, a la Gran Via amb Roger de Llúria, on un grup de manifestants han llançat un pot de fum.\n— agressions — taxi


Instal·lació de 8 plaques solars amb 2,16 kWp de potència a Lleida\nAquesta és la primera instal·lació de plaques solars per l’autoconsum que hem realitzat amb la compra solar col·lectiva al barri de la Bordeta, a Lleida. Aquesta, com podeu observar compta amb vuit plaques solars.\nLa compra solar col·lectiva al barri de la Bordeta ha estat iniciativa del grup local de Som Energia a Lleida i Becquel com a instal·ladora de plaques solars al territori.\nAquesta instal·lació compta amb:\n8 plaques solars de 270W de la marca TaleSun\n1 inversor Huawei SUN2000L-2KTL\nEstructura per les plaques solars de la marca k2System\nComptador d’energia EM112DINAV01XS1X de Carlo Gavazzi\nLes instal·lacions de plaques solars amb inversors Huawei disposen d’un sistema de control mitjançant l’aplicació per a iOS o Android sense cap cost afegit.\nCompres solars col·lectives per activar la societat cap a l’autoconsum solar\nPer a Becquel, educar és igual o més important que instal·lar plaques solars. Primer de tot hem de donar el poder al possible interessat i que disposi de tota la informació. Un cop hem fet aquest pas, promoure les instal·lacions col·lectives de plaques solars les quals permet estalviar una quantitat important de diners sumada a la possible bonificació de l’IBI en instal·lar plaques solars per l’autoconsum per la població on viviu.\nAra mateix disposem de diferents compres solars col·lectives en marxa al territori de Lleida. A més, molts residents a la Bordeta van voler fer-ho de nou i ja tenim la segona compra solar col·lectiva en marxa al mateix barri de Lleida.\nSi voleu trobar més informació sobre les compres solars col·lectives només heu d’accedir al web de Becquel i cercar la vostra localitat.\nInstal·lació de plaques solars per l’autoconsum al barri residencial de la Bordeta\nRetroenllaç: La primera compra solar col·lectiva de Lleida ja genera energia verda


El Sevilla i l'Atlètic tenen rivals assequibles abans d'afrontar la Champions - Regió7 :: El Diari de la Catalunya Central\nEl Sevilla i l'Atlètic tenen rivals assequibles abans d'afrontar la Champions\nefe 11.03.2017 | 00:13\nEl Sevilla, tercer classificat de la lliga de Primera Divisió, i l'Atlètic de Madrid, que és quart, s'enfronten avui a rivals de la zona baixa de la classificació abans d'afrontar els compromisos europeus de la setmana que ve, més difícil dels andalusos dimarts a Leicester i més fàcil dels matalassers, l'endemà rebent el Bayer Leverkusen.\nL'equip de Jorge Sampaoli, que tindrà la baixa de Vitolo, sancionat, no es vol despenjar més dels dos líders després d'empatar dilluns passat al camp de l'Alabès i donar una imatge de cansament que fins ara no havia ofert. El Leganés arriba al Pizjuán amb la baixa, també per targetes, del lateral Diego Rico,però amb la moral alta després d'haver vençut el Granada en un duel directe per a la salvació la setmana passada.\nPer la seva banda, l'equip de Simeone tancarà la jornada de dissabte, precisament, al camp d'un Granada que necessita els punts després d'haver-se aproximat molt als predecessors fins a la seva darrera derrota. La novetat més important per als madrilenys pot ser la presència en l'onze titular d'un Nico Gaitán que ha tingut molts alts i baixos en el decurs d'aquest exercici. A més, també torna Juanfran al lateral dret, en detriment del croat Vrsaljko, i Diego Godín, al centre de la defensa, després d'haver complert un partit de sanció.\nDebut a la Rosaleda\nPel que fa als altres dos partits, un València que va tallar la seva recuperació al Calderón la setmana passada rep al migdia un Sporting que necessita puntuar després d'haver perdut contra el Deportivo a casa. Per la seva banda, el Màlaga estrena entrenador, Míchel, el tercer de la temporada, per fugir del perill davant d'una de les revelacions, el Deportivo Alabès.


Joan Roma: NO COMETRÉ PERJURI - art. Regió 7\nNO COMETRÉ PERJURI - art. Regió 7\nNO COMETRÉ PERJURI.\nEn els meus quaranta anys de càrrecs institucionals, dec haver jurat fidelitat a la Constitució espanyola i a l’Estatut d’Autonomia de Catalunya, una vintena de vegades, en tant que regidor, alcalde, conseller comarcal i diputat al Parlament de Catalunya. No serà ara, al final de la meva vida política, quan renegui de la lluita durant el franquisme, a la recerca de la llibertat i la democràcia, simplement perquè un President kumbaià, i un Vice – President, predicador, em diguin que canvien les regles de joc democràtiques per unes altres, sense cobertura legal, o amb subterfugis estranys.\nPer respecte als milions de ciutadans, sotmesos a la tirania de la dictadura franquista, que varen / vàrem lluitar per aconseguir plasmar en la Constitució, tots aquells anhels pels quals tant havíem batallat, no es pot ara, tirar per terra tot l’aconseguit, i endinsar-nos en una insòlita i estrafolària aventura, cap un objectiu inabastable. Com tampoc és acceptable menysprear les més àmplies cotes d’autonomia , aconseguides per Catalunya, en els darrers segles, per seguir un incert camí cap una Itaca inexistent.\nHem vist ja massa improvisacions, contradiccions, vulneracions de la Constitució i del propi Estatut d’Autonomia, com per acceptar seguir una ruta equivocada i sense sortida. Hem vist, segrestada, amagada i substituïda l’ensenya nacional dels catalans, la senyera, per la qual tant vàrem lluitar, per posar-n’hi una altra que només representa a una part dels catalans. Hem vist, usar i abusar de la representació de tots els catalans, per part de càrrecs institucionals del govern i del Parlament de Catalunya, vulnerant la legalitat vigent, en contra dels juraments que havien prestat.\nEl poble de Catalunya s’ha expressat múltiples vegades, en les conteses electorals a les quals ha estat cridat, fossin, municipals, autonòmiques, generals o europees. Si hagués decidit un altre camí , diferent del que estem, ho hagués aconseguit, però els resultats son els que son, i així s’han de respectar. No pot ser que una part, pugui decidir modificar les regles de joc, i imposar variacions que només poden portar que al fracàs i a la frustració col·lectiva. Aquest és el final que ens espera, si el govern de la Generalitat s’entesta a trencar amb la legalitat vigent.\nPer fer-ho, necessita imperiosament, la cobertura i participació dels nou-cents quaranta-set alcaldes i alcaldesses de Catalunya . En el meu cas, ho he dit en sessió plenària, i en multitud d’escrits, com aquest. Jo no cometré perjuri. Jo no trairé el jurament donat en el moment d’acceptar el càrrec institucional que ostento, pel qual em varen votar els ciutadans del meu municipi.\nEn democràcia, les lleis son sagrades , d’obligat acatament i fidelitat. A qui no li agradin, les pot criticar i impulsar la seva modificació, però mentrestant son les que regeixen el nostre funcionament, sense vel·leïtats d’interpretació ni aplicacions parcials o interessades. I precisament hem de ser els càrrecs polítics, els primers a complir i fer-les complir. Per això hem estat elegits, i qui no vulgui estar sota l’imperi de la llei, és que s’ha equivocat de càrrec o de país.\nEs hora de prendre consciència del fracàs de la via empresa per uns partits i governants que han volgut fer creure en una sortida inventada, aprofitant la gran indignació d’un país que no ha estat ben tractat, especialment en els darrers anys. Ara bé, la indignació s’ha de canalitzar cap altres vies que no pas la de la independència, que no té viabilitat, i el millor camí és anar cap a noves eleccions al Parlament de Catalunya i tot seguit, promoure nous pactes per aconseguir un canvi de govern central, més dialogant i més obert a trobar l’adequat encaix que Catalunya necessita, en el marc d’una Espanya federal, dintre d’una Unió Europea, igualment federal.\n# posted by Joan Roma Cunill @ 10:35 PM


Segueixen els problemes pel Recanvis Gaudí Mollet - somMollet\nSegueixen els problemes pel Recanvis Gaudí Mollet\nEl conjunt molletà suma la setena derrota consecutiva davant el Menorca\nDiumenge, 3 d'abril de 2022 | 15:00h\nEl Recanvis Gaudí Mollet ha tornat a caure a casa davant l'Hestia Menorca per un clar 54-102. La victòria i la permanència matemàtica es continuen resistint a l'equip vallesà, que ja suma set partits sense guanyar. De fet, aquesta última derrota els deixa fora de les posicions del play-off d'ascens. Amb només dues jornades de la fase regular de la LEB Plata per davant, el partit de dimecres contra el Cornellà serà clau per les aspiracions del Mollet.\nEl Recanvis Gaudí Mollet no va poder plantar cara en cap moment a l'Hestia Menorca, que des del primer moment va agafar el control del partit. L'equip balear va basar el seu joc en una sòlida defensa i un bon atac, que va trobar molts espais i oportunitats en la defensa del conjunt de Josep Maria Marsà. El partit se'n va anar al descans amb un 32-48 a favor del Menorca, però que encara donava esperances a l'equip vallesà. El tercer i quart períodes van ser d'un domini incontestable pels visitants i amb un Mollet irreconeixible, que va acabar caient per quasi 50 punts. Aquesta derrota posa una nova pedra al camí del club local, que ha caigut a la novena posició, fora dels play-offs d'ascens i més a prop del descens.\nL'entrenador del Recanvis Gaudí Mollet, Josep Maria Marsà, va lamentar la segona part "deplorable" de l'equip, afirmant que "no hem merescut portar la samarreta que portem". Tot i això, Marsà ha recordat que "no hem d'oblidar que aquest equip ens ha portat on estem" i que el partit de dimecres davant el Cornellà serà decisiu.\nDimecres, una final\nAmb aquesta situació, la propera jornada, la penúltima de fase regular, serà clau. El Recanvis Gaudí Mollet rep al Cornellà al Pavelló Plana Lledó, buscant una victòria que certifiqui la seva permanència. L'equip molletà és actualment novè a la classificació de la LEB Plata a una victòria dels play-offs i a una derrota del descens. Per la seva part, el Cornellà és setè i arribarà a Mollet buscant assegurar els play-offs.


Inici / Actualitat / Notícies / El foc i l'aigua, record inesborrable\nBigues i Riells commemora els 20 anys de l'incendi i la riuada de 1994. Martí Boada i Eloi Cordomí van analitzar els factors ambientals i meteorològics d'aquell any.\nNoticia El 9 Nou, 27/10/2014, pàgina 6. Eduard Batlles\nPer als vilatans de Bigues i Riells el foc i l’aigua configuren una part inesborrable de la seva memòria. L’any 1994 més de 800 hectàrees de bosc van quedar calcinades. Pocs mesos després va ser l’aigua la que va colpejar una altra vegada el municipi deixant·lo tristament desolat. Per commemorar el 20è aniversari d’aquells fets, l’Ajuntament va organitzar aquest divendres dues conferències amb el doctor en Ciències Ambientals Martí Boada, i el meteoròleg de TV3 Eloi Cordomí, que van analitzar l’incendi i els aiguats que van afectar el municipi davant de més de 200 persones. Amb l’acte, també es va inaugurar una exposició fotogràfica de Lluís Alsina que, des d’una mirada artística, va fotografiar l’efecte del foc en un camp d’oliveres l’any 1994.\nBoada, després d’afirmar que fa 20 anys la situació mediambiental era molt diferent, va repassar algunes dades sorprenents sobre els boscos catalans. Dels països del sud d’Europa, Catalunya és el que té una massa forestal superior respecte al total de superfície, un 62%, xifra molt superior a la de la resta de l’Estat espanyol. “A Madrid li fotem una golejada forestal”, va dir en to irònic. Boada va explicar que el foc forma part del metabolisme dels boscos mediterranis. Per això, va recordar, espècies com l’alzina o el pi blanc tenen mecanismes per tornar a germinar. Boada, molt reivindicatiu, va comentar que últimament hi ha una certa animadversió a la feina del bosc i que aquesta tendència hauria de canviar “pel bé de tots”. “El bosc, si no es cuida, es menja la cultura i la nostra història”, va afegir el naturalista de Sant Celoni.\nEloi Cordomí, molt didàctic, va centrar la seva conferència en els factors meteorològics per entendre l’incendi del 3 i 4 de juliol del 1994 i els aiguats del 10 d’octubre del mateix any. De gener a agost, va ploure molt poc i els troncs dels arbres es van assecar molt i, per tant, la potencialitat d’incendi era molt elevada. El vent, va comentar Cordomí, tampoc va ajudar: aquell dia hi havia un vent molt sec i la humitat era molt baixa. Pel que fa als aiguats, aquest home del temps de TV3 va admetre que els pronòstics “no van ser del tot bons”. “Si haguéssim tingut les eines d’ara, ho hauríem encertat més”.\nDesprés de les dues conferències, es va passar un audiovisual produït per VOTV en el qual diferents testimonis de l’incendi i els aiguats repassen la cronologia d’aquells dies tràgics. “Als que ja havíem vist altres focs, aquest ens feia més mal, era el de casa”. Ho diu Ramon Chiva, membre de l’ADF El Pinyó, en el documental que va fer reviure uns dies en els quals el municipi va estar més unit que mai.


La desena edició del BCN Sports Film Festival i la seva fantàstica programació del 3 al 9 de juny.\nEl BCN Sports Film Festival ofereix, entre les 85 pel·lícules seleccionades, documentals, ficció i animació on, a més, podrem trobar temes com l'esforç, l’auto superació o el joc net, compaginats amb uns altres com la cultura de l'esport al Japó i les bones i males pràctiques en l'esport contemporani, sempre amb imatges espectaculars que no deixaran al públic indiferent.\nA la tarda, les diferents seus oferiran diverses sessions per a les projeccions dels films. Esports Outdoor i el medi ambient serà el principal tema en el Centre Cultural La Casa Elizalde, en l’Institut Français de Barcelona la temàtica esportiva es donarà en llengua francesa, en la Filmoteca de Catalunya trobarem uns films sobre el poder transformador de l'esport en la vida dels joves que viuen en territoris conflictius i en el Centre Cívic el Sortidor podrem veure l'esport des de la perspectiva del gènere.\nA més, el BCN Sports Film 2019 ofereix, en exclusiva, la projecció de Crossing Beyond, pel·lícula oficial dels Jocs Olímpics d'Hivern de Pyeongchang 2018, que s'estrenarà el dia dijous 6 de juny en el Museu i Centre d’Estudis de l’Esport Dr. Melcior Colet de Barcelona. També celebrem la incorporació de l’Auditori 1899 del FC Barcelona com a nova seu en aquesta desena edició, que serà l'encarregada de la projecció d'una estrena mundial: Ousmane.\nTotes les sessions tindran l'entrada gratuïta.\nConsulta la programació en aquest link i SAVE THE DATE!


FIVAMEL - Nou Horta\nMostrant articles per etiqueta: FIVAMEL\nDimarts, 02 Novembre 2021 14:57\nFIVAMEL es trasllada a l'edifici Veles e Vents de València\nLa Fira Valenciana de la Mel (Fivamel), que enguany celebra el seu XXV aniversari a Montroi, portarà les que probablement són considerades millors mels d'Espanya fins a la primera línia de platja de la ciutat de València. L'edifici Veles e vents- La Marina acollirà el pròxim dia 5 de novembre aquesta curiosa competició mel·lífera, dirigida pel prestigiós consultor apícola Antonio Gómez Pajuelo, qui donarà a conéixer als presents les bases d'aquest concurs que tracta de premiar les millors mels típiques valencianes, identificades sota les denominacions de flor del taronger, romer i milflors. FIVAMEL compta amb la col·laboració de València Turisme i l'Agència Valenciana de Turisme de la Generalitat Valenciana, així com amb el patrocini de Caixa Rural Torrent.\nEl jurat format per Maria José Martínez, xef del restaurant Llenç; el director gastronòmic de l'edifici Veles e Vents, Javier d'Andrés; el periodista gastronòmic, Emli Piera; el representant de Distribucions Colom & Naya, Francisco Guillem; el Director de la revista Els millors olis de la Comunitat Valenciana, Francisco Albert i els apicultors Ramón Clemente, Jaime Moreno i Ramón Soldado seran els encarregats de valorar l'aroma, el color, el sabor, la transparència i el retrogust del preuat producte que elaboren les abelles després de digerir amb el seu cos el nèctar de les flors.\nMentre els integrants del tast es retiren a un espai annex per a deliberar, el popular cuiner i comunicador, Joan Clement, oferirà un xou-cooking, a través del qual iniciarà un viatge culinari pel planeta Mel: sabor i diversió assegurada.\nDesprés de l'experiència, l'alcalde de la localitat, Antonio Carrascosa, juntament amb el Diputat de Turisme de la Diputació de València, Jordi Mayor, donaran a conéixer els noms dels apicultors les mels dels quals hagen sigut enaltides en opinió del jurat.\nEl lliurament de premis, no obstant això, tindrà lloc diumenge que ve 14 de novembre, a partir de les 13,00 hores, en el recinte firal on es desenvoluparà FIVAMEL. La Fira Valenciana de la Mel, la més dolça de la Comunitat Valenciana, es durà a terme en la plaça d'Espanya de Montroi, del 12 al 14 de novembre. Paral·lelament, es duran a terme activitats gastronòmiques i culturals de tota mena, com a exhibicions apícoles, mostres d'instruments i utillatge per als apicultors, així com xarrades i exposicions.\nEl Museu Valencià de la Mel obrirà les seues portes durant tot el cap de setmana de la fira, on es podrà contemplar l'exposició retrospectiva “Fivamel, XXV anys volant”, amb fotografies, cartells, textos i marxandatge de la fira.\nPublicat en Montroi i Real - VAL\nDivendres, 22 Octubre 2021 10:20\nMontroi és una localitat valenciana eminentment apícola, amb una notable presència d'apicultors i amb una sòlida estructura d'indústries dedicades al procés i envasament de la mel. Fa vint-i-cinc anys, l'equip de govern municipal decidió emprendre la celebració d'una fira apícola que servira, d'una banda, per a aglutinar al sector i, per una altra, dinamitzar l'economia del municipi. La mel, com a atractiu turístic, podia ajudar a incentivar el sector de l'hostaleria i, alhora, promocionar un producte el consum del qual ha anat creixent en les últimes dècades junt amb la qualitat d'aquest.\nFivamel, la fira valenciana de la mel, va adoptar molt prompte l'eslògan “la fira més dolça de la Comunitat Valenciana”, erigint-se en l'esdeveniment apícola més antic de quants se celebren en terres valencianes i l'organitzador d'un Concurs Nacional de Mels que ha anat guanyant en prestigi i fama. En l'actualitat, la fira de la mel és una gran festa lúdica i festiva en la qual el sector professional es reuneix per a reflexionar, a través de xarrades i conferències, mentre que el públic familiar acudeix en massa a fer apilament de productes apícoles en els dies previs al nadal.\nGràcies a l'“Operació Busmel”, prop de 2000 persones visiten la fira convidades per l'organització mitjançant un servei discrecional d'autobusos, de manera que són complimentats amb un esmorzar o un berenar amb la mel com a protagonista. Durant el segon cap de setmana del mes de novembre, es venen a Montroi prop de 50.000 quilos de mel, de diferent procedència, juntament amb torrons, licors, caramels, cosmètica i productes naturals, elaborats amb mel, propoliol, gelea reial, pol·len i cera verge.\nEl municipi ha anat complint fites històriques a mesura que ha anat consolidant la fira. Un dels més importants va ser la posada en marxa en 2013 del Museu Valencià de la Mel, un centre d'interpretació que ha vingut funcionant amb absoluta continuïtat, si bé els efectes de la pandèmia també s'han fet notar en el règim de visites.\nSegons comenta el director del Museu de la Mel i coordinador de la fira, Carles Galletero, “esperem que la celebració d'aquesta efemèride servisca per a donar-li una nova espenta a la fira. Però sobretot per a posar en relleu el treball dels apicultors i els beneficis que aporten les abelles al sosteniment de l'agricultura i el medi ambient”.\nL'organització de la fira treballa, en aquests moments, en la redacció d'un llibre commemoratiu, l'edició d'un vídeo-reportatge sobre la història de la fira i en la celebració del Concurs Nacional de Mels, el qual, de manera extraordinària, se celebrarà enguany en un edifici singular de la capital valenciana, amb la finalitat d'ajudar a la major difusió de l'esdeveniment.\nDijous, 25 Octubre 2018 11:32\nMontroi celebra la seua cita anual amb la mel valenciana en la FIVAMEL\nLa Fira Valenciana de la Mel, Fivamel, naix de la idea d'un grup d'apicultors de Montroi per a defensar, incentivar, promocionar i posar en valor les propietats de la mel i tots els productes derivats de les abelles.\nDes de l'any 1996, la plaça Espanya de Montroi acull el segon cap de setmana de novembre la cita anual amb productors, expositors i experts en la matèria, confirmant-se, com el punt de reunió dels apicultors de la Comunitat Valenciana.\nPerò si hi ha alguna cosa que desperta l'interès dels productors de mel de tot el país, és el Concurs Nacional de Mel, que premia les millors en les categories de flor del taronger, romer i espígol, així com la imposició de l'Abelleta d’or’, màxim guardó que lliura el comitè organitzador de l'esdeveniment a apicultors i personalitats que contribueixen a fomentar la defensa de les abelles.\nA més, la fira ofereix col·loquis, tastos de mel i xarrades sobre alimentació i salut als més de 50.000 visitants que any rere any omplen els carrers del municipi per a degustar tot tipus de productes valencians: des de més de 30 tipus de mels fins a xocolates, embotits, licors, torrons, dolços… així com una àmplia oferta en cosmètica elaborada amb l'elixir creat per les abelles. Moltes empreses envasadores aprofiten aquesta cita gastronòmica per a presentar les últimes novetats del sector.\nFivamel obrirà les seues portes el divendres 9 de novembre a les 10 hores del matí.\nUna fira consolidada dins de la Província de València i que gaudeix de molt bona salut. Serà per la mel?


Mozartmania: MOZART AMB GAS\nMOZART AMB GAS\nHeus aquí que una coneguda marca d'aigua amb gas, nom que porta igualment un cèlebre balneari de Caldes de Malavella (comarca de La Selva) va etiquetar l'any passat les seves ampolles amb un motiu mozartià, atès el 250 aniversari del naixement, a Salzburg, de l'autor de Le nozze di Figaro.\nA l'esquerra, unes partitures manuscrites, pretesament autògrafes, sota un "logo" commemoratiu de l'aniversari rodó. Al centre, les emblemàtiques lletres corresponents a la beguda, amb el dibuix modernista que deixa veure la fumarada sulfurosa de les terres emblemàtiques de la població gironina. I a la dreta, de perfil, dos personatges vestits d'època i de perfil. El més alt, amb un violí, és Leopold Mozart, vicemestre de capella de la catedral de Salburg i cèlebre violinista, pedagog i autor d'un mètode per a ensenyar aquest instrument, que s'havia fet cèlebre d'ençà de la seva publicació, el 1756. Aquell va ser l'any del naixement del nen que, somrient, s'asseu davant del clavecí, i que no és altre que Wolfgang Amadeus Mozart.\nSempre m'ha encisat aquest retrat de família del que, per cert, l'etiqueta (que a més inverteix la posició original) no deixa veure el tercer personatge i que no és altre que Maria Anna, coneguda amb el nom de Nannerl, germana de Wolfgang que en l'aquarel.la original apareix davant del seu germà, cantant. L'encant de l'obra rau en la felicitat i l'harmonia que es desprenen de la disposició dels personatges, de la tria dels colors i de la situació viscuda: gaudir fent música en família (o, si fos un altre cas, entre amics). Casualment (o no), va ser de les primeres imatges que, de nen, jo vaig veure relacionades amb Mozart.\nL'obra original és, segurament, de principis de 1764. El petit Mozart havia iniciat el primer larg viatge que el duria fins a Londres, on coneixeria Johann Christian Bach, el "Bach de Londres", de qui aprendria els secrets de la simfonia. Abans, el pas per París havia deixat embadalida la societat cortesana i mundana de la futura ciutat de les llums. Mozart hi va publicar les seves primeres obres, en concret les sonates KV 6 i 7, dedicades a Madame Victoire de France (Louise-Marie-Thérèse de Bourbon), i aparegudes el mes de febrer d'aquell any. A banda de ser rebuts a Versalles, els nens Mozart, amb la complicitat del seu pare i la mirada pacient de la mare (la soferta Anna Maria, nascuda Pertl) van oferir concerts al teatre de M. Félix i a la rue et porte Saint-Honoré.\nLa pintura va ser elaborada per Louis Carrogis, també conegut com a Carmontelle, i deixa veure la felicitat d'uns anys en què hi havia moltes esperances posades. Però, sobretot, el que sempre m'ha emocionat més és la cara petita i rodona del petit Wolfgang (amb prou feines un nen de vuit anys), embadalit davant de l'instrument de teclat, com si la música fos per a ell un joc. Certament, l'era, i l'aquarel.la de Carmontelle ho revel.la a la perfecció.\nAbans de marxar cap a Londres, Leopold Mozart va fer elaborar un gravat, d'acord amb l'aquarel.la original. Una mica per allò que una imatge val més que mil paraules, però no tot el valor musical que hi ha contingut en l'obra. En tot cas, i tornant a l'aigua amb gas de Caldes de Malavella, trobo tot un encert la tria de l'obra de Carmontelle. Sempre he estat en contra de la utilització comercial de l'art per vendre tota mena de productes, però reconec que en aquest cas s'ha recorregut a una imatge delicada i de gust exquisit. I és que Mozart, amb gas o sense, tonifica i purifica cos i ànima.\nposted by Jaume Radigales @ 07:54 5 comments\nEstic completament amb tu, Jaume, es tracta d'una imatge de gust exquisit,\nperò. No t'has fixat que l'han invertida i que, tal com apareix a\nl'etiqueta, el Leopold agafa el violí amb la mà dreta i l'arc amb\nl'esquerra? Per composició gràfica, és com ha de ser. Però això no treu que\nes faci una mica estrany tot plegat.\nVaig veure les etiquetes, inclús les he desenganxades. Si he de dir-te la veritat no hem vaig fixar en la inversió de les imatges. Hem va fer gràcia que Vichy Catalán hagués volgut sumar-se a l'any Mozart fent aquestes etiquetes tan rococós. Com a mitòmana del nostre estimat compositor les guardo.\nAh, molt bé la maçoneria, precís i ben documentat sobre el que es refereix a W. A. Mozart.\nDoncs jo també vaig veure l'etiqueta en un restaurant i em vaig emprenyar pel fet que Nannerl no hi aparegués: sempre han de pringar les dones! És que no hi cavia, és que no quedava bé... és igual: el fet és que la nena, un cop més, queda fora. Com a músic que era, Nannerl ja va quedar fora de la família (ben casada de ben jove) i de la història. Ara també queda fora del Vichy... Mentre no l'esborrin del quadre original, sempre ens quedarà la seva imatge! Quedi constància que va ser la que més anys va viure de tota la família: la mare va viure 58 anys, el pare 68, Mozart 35, el fill de Mozart 53, i Nannerl, malgrat que va quedar cega els darrers anys de la seva vida, va morir als 78 anys.\nmolt guapa l'ampolla no sabia que vichy feia ampolles temàtiques, com tens temps d'actualitzar cada dia el teu blog???\nAt 7:11 p. m., BERTO MARTINEZ said...\nLa imatge de realment bella i evocadora, els Mozart tocant a l'uníson. Pero ni despres de mort un il·lustrador pot estar tranquil, la seva obra queda disposició de marques comercials que giraran el sentit , tombaran horitzontalment entre altres manipulacions. Només un il·lustrador sap com pot arribar a irritar això. De royalties millor ni parlem.


Ofertes de feina Archives - Pàgina 32 de 43 - Catalunyawork\nInici / Ofertes de feina (página 32)\nCuidadors/es de Llar Residència i SAD\n17 març, 2016\tOfertes de feina Comentaris tancats a Cuidadors/es de Llar Residència i SAD\nCuidadors/es de Llar Residència i SAD La FCPC cerca cuidadors per a persones amb paràlisi cerebral residents de la Llar Residència i del seu Servei d’Atenció Domiciliària. FUNCIONS Ajudar a les persones discapacitades en relació a les tasques diàries com per exemple rentar-se, vestir-se, menjar, beure, transport i administració. Realitzar …\n17 març, 2016\tOfertes de feina Comentaris tancats a TMB selecciona Agents d’Atenció al Client\nTMB selecciona Agents d’Atenció al Client Responsabilitats: Atendre la circulació dels trens (inclou la seva conducció i maniobrabilitat, embarcament i desembarcament dels clients/es…) d’acord amb els estàndards de confortabilitat. Atenció al client/a (oferir informació personalitzada, col•laborar en la resolució eficaç i qualitativa de possibles problemes, canalitzar-ne les queixes i els …\nEs necessiten 8 persones per a introducció de dades\n14 març, 2016\tOfertes de feina Comentaris tancats a Es necessiten 8 persones per a introducció de dades\nEs necessiten 8 persones per a introducció de dades a Barcelona Important empresa consultora necessita Gravadors de dades amb més de 300 p.m. i amb experiència com a gravador de dades, preparadors de documentació o digitalitzadors S’ofereix: Salari: 5.85 bruts / hora Durada del contracte: 3 mesos renovables fins a un …\nEs necessita personal per a preparació de comandes\n13 març, 2016\tOfertes de feina Comentaris tancats a Es necessita personal per a preparació de comandes\nEs necessita personal per a preparació de comandes a Mataró Empresa del sector logístic situada a la zona de Mataró precisa incorporar personal per dur a terme tasques de preparació de comandes amb pistola de radiofreqüència. Horaris rotatius de matí, tarda i nit. Imprescindible tenir disponibilitat d’incorporació immediata i carnet …\n13 març, 2016\tOfertes de feina Comentaris tancats a Es necessiten monitors per a parc d’aventura: 1100€/mes nets\nEs necessiten monitors per a parc d’aventura a Pals: 1100€/mes nets Empresa lúdica busca monitors/es pels mesos de juliol i agost. Cal ser major de 18 anys. La feina que fan es col·locar els arnesos a les persones que van al parc, explicar-los les mesures de seguretat i vigilar els …\nEs necessiten recepcionistes per hotel\n10 març, 2016\tOfertes de feina Comentaris tancats a Es necessiten recepcionistes per hotel\nEs necessiten recepcionistes per hotel a Girona Es necessiten recepcionistes per hotel de 4 estrelles amb 81 habitacions que preveu estar obert durant tot l’any. Imprescindible tenir un nivell mitjà-alt de català, castellà, francès i anglès; saber utilitzar un sistema de reserves d’hotel. Cal tenir disponiblitat i ser una persona amable. És …\nPàginaPrimera pàgina...1020«3031323334\t»\t40...Última pàgina


IFG S.A. és una empresa familiar d'origen gallec i català que, desde la seva creació el 1989, ve donant el millor servei als departaments de mantenimient i enginyeria dels sectors petroquímic, químic, farmacèutic i alimentari.\nDesde els nostres inicis, hem cuidat tots els detalls per evolucionar i trobar noves aplicacions que millorin tant la nostra feina interna, com aquella que facilita la feina als nostres clients.\nAssessorem als notres clientsper veure les diferents alternatives, amb les millors opcions de seguretat, establint un canal de comunicació directe.\nAssemblatge de mànegues i accessoris\nD'acord amb les especificacions de cada client, fem el muntatge final de cada mànega amb els seus ràcords corresponents. Disposem de diferents màquines en funció del muntatge que s'hagi de fer. També realitzem els treballs de soldadura que siguin necessaris.\nEstudi del tipus de mànegues i accessoris\nEls ajudem a trobar les mànegues, ràcords i accessoris idonis en funció de la seva manipulació, producte a transvasar, temperatura, pressió i altres factors que poden ser determinants a l'hora de realitzar el treball.\nProves de pressió i estanquitat\nRealitzem test de proves de pressió i estanquitat per comprovar el bon funcionament de la mànega muntada, d'acord amb les seves característiques.\nTotes les mànegues que muntem porten marcat el nostre número de comanda. D'aquesta manera es manté la traçabilitat del producte. Podem incloure la referència que necessitis per portar un control del teu inventari de mànegues.\nEstem en continu canvi per millorar els nostres processos i satisfer el client.\nAquesta és la nostra política de qualitat i compleix els següents punts:\nÉs adequada a la nostra organització.\nInclou un compromís de millorar per complir les necessitats dels nostres clients.\nÉs la base per als nostres objectius de qualitat.\nEs comunica a tota l'empresa i es forma periòdicament perquè s'entengui i es compleixi.\nPer mantenir-la al dia, es revisa periòdicament.


Demanen la implicació de les forces polítiques per denunciar uns serveis «residuals»\ndimarts, 7 de gener 2020 - 12:32h\nLa Plataforma Trens Dignes ha convocat una concentració el diumenge, 19 de gener, a l'estació central de les Terres de l'Ebre, a l'Aldea (Baix Ebre), a les 11 del matí. És la primera resposta però molt probablement no serà l'última que la plataforma faci contra els nous serveis ferroviaris que deixen l'Ebre amb un únic tren diari d'alta velocitat.\nLa plataforma veu una oportunitat en la provisionalitat de la nova planificació fins a l'1 de març i pressionaran per aconseguir un mínim de quatre trens semi ràpids diaris, com s'havia promès. Criden a les forces polítiques del territori a sumar-se a les mobilitzacions. Consideren que el territori ha de rebutjar serveis de mínims i «residuals» de les necessitats d'altres territoris, com el Camp de Tarragona.\nAmb la posada en marxa de la nova variant ferroviària de Vandellòs a Tarragona, les Terres de l'Ebre perden els quatre trens ràpids Euromed que enllaçaven el territori amb Tarragona i Barcelona a canvi d'un únic tren d'alta velocitat que sortirà a les 06:20 hores de l'estació de Tortosa i que, finalment, tornarà a la tarda a les 18:30 des de Barcelona —segons consta a la web de Renfe—. Unirà la capital ebrenca amb la catalana en poc més d'una hora i mitja. «No tenim clar qui ha aconseguit aquest servei. La Generalitat diu uns horaris i Renfe en posa uns altres. El PSC s'ho atribueix i la Generalitat també», ha explicat Josep Casadó, portaveu de Trens Dignes.\nTambé s'ha modificat l'horari d'un dels sis Talgo que enllacen l'estació central de l'Ebre, l'Aldea-Tortosa-Amposta, amb Tarragona i Barcelona perquè hi hagi dues freqüències d'aquest servei al matí, i només es redueixen els temps de trajecte de les Rodalies i Regionals entre 8 i 11 minuts, lluny dels més de 20 minuts que s'han anat allargant els temps de viatge d'aquests trens per incorporar-hi els retards constants que acumulaven. Els trens seguiran acumulant més de 200 minuts de viatge més cada dia en comparació el 2016.\nDavant la provisionalitat d'aquesta planificació, que s'ajustarà l'1 de març, quan faci un mes i mig que funciona la nova variant, la plataforma ha activat les mobilitzacions per pressionar i aconseguir una proposta de mínims per a les Terres de l'Ebre que inclogui quatre trens diaris per sentit d'alta velocitat, o almenys quatre trens llançadora fins a l'estació del Camp de Tarragona, per enllaçar amb els Avant que vénen de Lleida i Saragossa. «Pensem que encara tenim alguna oportunitat perquè la plataforma no només ho considera insuficient, ho considerem indignant, sembla que literalment se'n fotin del territori», ha criticat.\nEl diumenge 19 de gener convoquen una concentració de protesta a l'estació de l'Aldea a les 11 del matí, amb el lema 'Per uns serveis dignes, ni un tren menys'. Assenyalaran també que els serveis ferroviaris de mitja distància a les Terres de l'Ebre no es poden preveure només per facilitar la mobilitat cap al nord. «Necessitem trens d'alta velocitat cap al nord del País Valencià. No som un territori aïllat i volem trens que vagin cap a Castelló des de Tortosa, i que vinguin cap aquí des de Benicarló», ha insistit Casadó. «Permetria donar vida a l'estació d'Ulldecona que és l'única on els trens poden parar al Montsià, i estem parlant de donar servei a la meitat de la població del territori», ha afegit.\nDes de Trens Dignes han lamentat que les administracions i forces polítiques del territori «acceptin sense condicionants» que territoris com el Camp de Tarragona tinguin uns serveis ferroviaris adequats i que els de l'Ebre siguin «residuals» de les seves necessitats. «Els nostres polítics han assumit aquesta 'residualitat' però sembla que la Conselleria de Territori no i s'hagi posat les piles. Es tracta que no les tanquin», ha assenyalat el portaveu de la plataforma. «Esperem els nostres representants polítics a les mobilitzacions, que decideixen lluitar per les necessitats territori. Seria hora que no només per quedar bé davant unes eleccions, participin i s'ho creguin», ha afegit.\nMés enllà d'aquest objectiu imminent per millorar el servei d'alta velocitat del territori, la plataforma no desisteix de seguir reclamant que es mantingui l'Euromed i que es pugui usar a preus comercials habituals cap a Barcelona i cap a València, per horaris que «responguin a les necessitats del territori», per la dissolució de la Taula de Mobilitat i la creació d'una ATM (Autoritat de Mobilitat Territorial) per a les Terres de l'Ebre, per millorar els temps de viatge de Rodalies i Regionals i per la creació d'una línia de busos, amb parada a l'estació, que connecti amb els horaris de tren a l'Aldea.\n🍊 L'Enllaç, la primera cooperativa agroecològica sense ànim de lucre de l'Ebre\n🔥 ÚLTIMA HORA: 14 ferits en un greu incendi a Tortosa\nCorredor Mediterrani trens manifestació Baix Ebre mobilitat


SOBIRANIA I PODER: Entre el triomf conjuntural i els problemes estructurals\nEntre el triomf conjuntural i els problemes estructurals\nDissabte feia unes prediccions de participació bastant encertades... excepte en el cas de la ciutat de Barcelona. A Badalona el 46%, a l'Hospitalet el 46%, a Santa Coloma el 45%, a Terrassa el 44, a Sabadell el 48... De fet, només a Cornellà hem superat el 50% de participació. I a Barcelona, el 49.6...\nAra bé, hem guanyat. Hem mantingut 14 escons a la capital (en el marge de la forquilla 14-16 prevista) i hem tornat a arrasar a l'àrea metropolitana (17 a l'Hospitalet i Santa Coloma, i 16 a Cornellà amb percentatges superiors al 50%...), hem obtingut uns bons resultats a Sabadell i Terrassa, hem guanyat a Cerdanyola... però tot amb participacions del 44, 45, 46, 48%. És a dir, guanyem sí, arrasem, també, perquè tenim bons candidats i equips de govern, cert, però també perquè no tenim oposició.\nA on tenim oposició, com a Badalona, el resultat és molt més ajustat: 9 a 7. Tenim el coixí del tripartit que ens salva quan això passa, però la lògica imparable de la confrontació dreta-esquerra seguirà avançant de manera imparable amb noves aliances CIU-PP que seguiran utilitzant els temes de la inseguretat i la por a la immigració. Badalona n'és l'exemple. I cal prendre'n nota.\nTambé cal prendre nota -positiva- de l'èxit de l'estil Corbacho, proper i directe, que afronta els problemes sense embuts. Cal parlar dels problemes que tenen les nostres ciutats i no només de reptes i d'oportunitats... I adreçar-nos a la nostra base social, no a l'antiga, sinó a la nova. Encongeix el cor veure gent gran, i molt gran, amb dificultats per a caminar, com venen a votar-nos. Però per sota els 40 tenim un buit. I entre els 40 i els 70 tenim l'electorat una mica cansat. L'1 de novembre ja vam tenir un avís i ara el tornem a tenir.\nÉs un tema metropolità. A Girona, a Lleida, i a Tarragona, les participacions es mantenen per sobre el 60%, en la mitjana espanyola gairebé, i amb bons resultats per a nosaltres. Però a l'àrea metropolitana la participació cau massa, tot i que nosaltres guanyem de carrer. I això és un tema preocupant.\nEl més preocupant, però, és el que ha pasast a la ciutat de Barcelona. Hem tingut un gran candidat que és i serà un gran alcalde, hem fet una bona campanya electoral i hem assolit els objectius marcats (mínim 14 regidors), però només hem aconseguit 182.000 vots. Només 10.000 més que l'1 de novembre. Si comparem el resultat amb l'obtigut l'any 99, amb una participació del 51%, és sagnant: llavors vam aconseguir més de 310.000 vots.\nQuè ha canviat? La ciutat, la societat. Ha canviat la realitat, han canviat els problemes. Tenim un bon alcalde, jove, amb empenta, que connecta amb la gent... però tenim un problema estructural. La ciutat ha canviat, la gent té nous problemes i no percep que els estem resolent, tot i que ho intentem.\nNosaltres seguim transformant els barris, fent rambles noves, obrint nous espais, construint desenes d'equipaments culturals, esportius i de lleure... hem fet una gran inversió els darrers deu anys... però la gent no ho valora prou. La gent pensa que això és el que ens toca fer i que, en canvi, no resolem els problemes que hi ha a sobre la plaça, a sobre la rambla o al voltant de l'equipament...\nHi ha una part de l'electorat que ha perdut la confiança. Amb nosaltres, però també amb els altres partits, i esperialment amb IC-V i ERC. Els resultats de Barcelona en són una mostra. Si comptem la participació del 49.5% i li restem els vots en blanc (més de 25.000), els 23.000 de Ciutadans i els gairebé vint mil dels altres petits partits, ens queda que només 550.000 barcelonins, el 45% dels ciutadans de Barcelona, confia amb un dels cinc principals partits. Això és poc, molt poc.\nEspecialment preocupant és el vot en blanc. L'1 de novembre va arribar al 2% i ja ens semblava molt. Ara, a Barcelona, hem arribat a superar el 4% (a Gràcia arriba al 5% gairebé). Un vot de protesta compromesa, no abstencionista, que va creixent.\nHem guanyat, sí, i ens n'hem de felicitar, perquè no era evident. Tenim un alcalde que ho ha donat tot en aquesta campanya i hem d'estar orgullosos d'ell. Hem obtingut un nou triomf a la ciutat després de 28 anys al govern... però tenim a sota una crisi estructural que hem de pal·liar. No pot ser que a Tarragona, a Girona o a Lleida voti més del 60% de l'electorat i a la Barcelona metropolitana no arribem al 50%. Ens ho hem de fer mirar i hi hem de posar remei.\nPublicat per Albert Aixalà i Blanch a 1:52 p. m.\nEntre el triomf conjuntural i els problemes estruc...\nVotants i abstencionistes


Quin estat i per fer què? (Joan Subirats)\nJOAN SUBIRATS | 15/12/2013 21:08\nDe segur que hi ha gent que pensa que aquesta mena de preguntes ara no toquen. Però per mi són importants. Ho són per moltes raons. Ho són per afegir gruix a la reivindicació de poder decidir. Ho són per entendre que no n'hi ha prou estant d'acord a voler ser. Cal també saber com volem ser. No crec, a més a més, que anar avançant ara en aquest debat sigui distorsionador o que pugui generar conflictes incòmodes. Imaginar que entre els que sortien a la fotografia de dijous passat al Palau de la Generalitat no hi havia dissonàncies és absurd i, en canvi, allà estaven palplantats. Cadascú amb un posat diferent, uns més somrients que els altres, uns vestits d'una manera i els altres de l'altra. Però hi eren. Hi havia un mínim comú denominador. ¿N'hi pot haver d'altres?\nTenim una experiència propera que ens dóna pistes per no cometre els mateixos errors. Quan es va constituir la Generalitat, primer provisional i després ja plenament formalitzada, a finals dels 70 i primers dels 80, la falta de reflexió sobre quina administració pública volíem i com volíem que funcionés ens va portar a assimilar i copiar fil per randa el model d'administració de l'Estat. Un model de fortes arrels napoleòniques i que tenia els orígens en la reforma administrativa impulsada per López Rodó a finals dels anys 50 i a primers dels 60, en plena reforma tecnocràtico-opusdeista del franquisme. La Transició i el nou ordenament polític de la democràcia espanyola no van afectar aquell model, que de fet és bàsicament el mateix que ara va sobrevivint. Doncs bé, a Catalunya s'haurien pogut fer les coses de manera diferent, i no es va fer. I ara tenim l'administració que tenim, amb les seves (poques) virtuts i els seus (molts) defectes.\nAra volem fer un nou Estat (amb majúscula). I tenim un bon grapat d'exemples que ens poden servir d'inspiració. Alguns de propers ens poden servir de model per no fer el mateix, i d'altres, per acostar-nos a la flexibilitat amb què saben mantenir els equilibris entre principi de legalitat, respecte al procediment, i capacitat i eficàcia a l'hora d'actuar. Altres de més llunyans, com el de Nova Zelanda ( http://www.dpmc.govt.nz), sorprenen per la combinació de més d'una vintena de ministres dirigint una cinquantena de ministeris amb moltes interseccions de tasques i responsabilitats. Aplicant una lògica més d'agències per temes que d'encarcarament ministerial, i aparentment amb bons resultats. Volem un estat, d'acord, però com el volem? ¿Volem que actuï amb "eficàcia indiferent", que és el que la tradició weberiana i burocràtica entén com l'element central de l'aplicació no discrecional de la normativa? ¿O volem que relacioni qualitat en el servei amb personalització? ¿Seguirem confonent igualtat amb homogeneïtat?\nMés enllà d'aquestes qüestions més organitzatives i operatives, i anant al tema de fons, per a què el volem, aquest estat? A mi m'agradaria que aquest nou horitzó de vida que representa la reivindicació del dret a decidir ens pugui portar a escenaris més justos i solidaris dels que tenim ara. Per tant, aspiro a un estat que treballi i defensi allò que ens és comú, que és la voluntat de viure en pau, assegurant per a tots la subsistència, la salut, la feina, l'educació, el respecte al que ens rodeja. Defensant aquests drets i principis. Per tant, un estat entès com a ordre comú, com a expressió de la comunitat, com a servidor d'aquest voler viure plegats. Tot això sona bé. Pot semblar ingenu i utòpic. Ho accepto. Però, si no mirem d'acostar-nos a allò que ens preocupa, a allò que volem resoldre amb aquest gran canvi que tanta gent desitja, no crec que aconseguim avançar amb prou energia. I segurament relacionar canvi polític i institucional amb canvi en perspectives i valors ens permetria aconseguir més aliats fora de Catalunya que si ens limitem a dir que volem el nostre estat. La potència dels valors, dels objectius compartits, pot servir per anar més enllà del que és important però no suficient: aconseguir aliats entre els estats que segueixen el procés. Necessitem ampliar les complicitats amb una diplomàcia civil i social. Que hi hagi gent a Espanya, a la Unió Europea, al món que vegi amb simpatia i que avali la mobilització d'una comunitat per aconseguir canviar les coses. Per aconseguir una societat més justa, més solidària.


TREKKING “PASSEJANT PER LA CARRETERA DE LES AIGÜES” - Cultura i Oci Barcelona\nHora: abril 17, 2021 de 10:30am a 12:30pm\nSituació: Parada Ferrocarrils de la Generalitat "Peu del Funicular"\nCarrer: Estación de Peu del Funicular\nDarrera activitat: dijous\nVaja! Tornem al confinament comarcal... Pero no patiu! També es pot disfrutar de la montanya a Barcelona!\nAvui us portem un trekking per gaudir de la Carretera de les Aigües, un lloc precios de Barcelona que ens permet gaudir d'un passeig amb molt bones vistes de la Serra de Collserola. Un cami molt popular, molt sencill (es practicament sender pla), que ens regala un passeig per un mirador permanent. Un balcó privilegiat sobre Barcelona de fàcil accés, ja sigui en transport públic o en privat, que presideix el Parc Natural de Collserola.\nNosaltres, us proposem una ruta que començara a la parada de funicular “Carretera de les Aigües”, aquest sera el nostre Km 0, encararem el cami descobrint diversos miradors, vorejarem els turons de Collserola, tindrem unes vistes espectaculars desde diversos angles i gaudirem descobrint els edificis més emblematics de Barcelona a vol d'ocell. Acabarem la ruta al “Pla dels maduixers” des-de on baixarem fins la plaça Kennedy on podrem agafar els Ferrocarrils de la Generalitat (estacio “Avinguda Tibidabo”) per fer la tornada.\nCom ja sabeu, l'objectiu principal d'aquesta activitat és gaudir, millorar la nostra salut i mobilitat, allunyar preocupacions, ser conscients del "aqui i ara" i intentar arribar a un moment de plena consciència amb el que estem fent. Aquesta es una ruta sencilla, d'uns 5km i practicament sense desnivell, que ens permetra disfrutar del nostre entorn i relaxar-nos en un entorn natural dintre de Barcelona.\nDATA : 17/04/2021 - HORA : 10:30h - LLOC : Ens trobarem a les 10.30 a la parada de “Peu del Funicular” des-de allà agafarem tots plegats el funicular fins la nostre parada “Carretera de les aigües”\nPREU : ..............10€\nCOMPTE: ES4401820846420201850639 BBVA, Maria Vallverdú Segura, o Bizum: Maria Vallverdú Segura 629813322 - referència: TREKKING, i el teu nom\n*Per arribar a la parada de funicular “Carretera de les aigües” quedarem a la parada de Ferrocarrils de la Generalitat “Peu del Funicular” i des-de alla anirem tots plegats. Amb la mateixa T-10 podem fer el viatge.\nComentari fet per Montserrat dijous\nHola, Maria. Apunta'm pe la carretera de les aigües!.


Curs sobre els aspectes penals i processal-penals en la defensa i acusació dels delictes contra la seguretat vial - Sessió 12: 'Mesures cautelars en els delictes contra la seguretat vial'\nData inici: 09-03-2017\nData finalització: 09-03-2017\nInscripcions a través del següent enllaç : Curs sobre els aspectes penals i processal-penals en la defensa i acusació dels delictes contra la seguretat vial - Sessió 12: 'Mesures cautelars en els delictes contra la seguretat vial'\n1. La intervenció del permís de conduir. Necessitat d'intervenció judicial. Retirada cautelar al Jutjat de Guàrdia; supòsits i requisits. Problemàtica en els casos de retirada cautelar policial del permís sense intervenció judicial; possible aplicació del delicte de conducció sense permís.\n2. Altres mesures cautelars; fiança i compareixences apud acta.\n3. La mesura cautelar de presó provisional en els delictes contra la seguretat vial. Supòsits en els que procedeix. Contingut i motivació de la Interlocutòria de presó provisional.\n4. El decomís judicial del vehicle en casos de reincidència i conductes greus. Procediment d'incautació i problemàtica pràctica. La custòdia i destí final del vehicle decomissat.


Calaf tanca un curs en el qual s'ha pogut donar treball i formació a 16 joves - Regió7 :: El Diari de la Catalunya Central\nCalaf tanca un curs en el qual s'ha pogut donar treball i formació a 16 joves\nredacció 03.01.2018 | 09:34\nEl Centre de Recursos per l'Ocupació (CRO) de Calaf ha apostat aquest any per organitzar dues Cases d'Oficis, que van començar el desembre passat. En total, un grup de 16 joves –8 per cada formació– han participat en aquests dos projectes, que tenien per objectiu formar-los en les dues respectives matèries i donar-los un lloc de treball amb un contracte de pràctiques.\nLa Casa d'Oficis de dinamització sociocultural, en la seva quarta edició, ha format 8 joves de menys de 25 anys que han obtingut el carnet de monitor de lleure. Els participants han fet classes d'arts plàstiques, de primers auxilis i també s'han preparat per al Curs d'Iniciació a Tècnic d'Esports (CIATE).\nEn canvi, l'aposta pel Rural Social Media era una novetat. Els participants han tingut formació en disseny i creació i gestió de pàgines web, gestió de xarxes socials, màrqueting personal i màrqueting digital, edició de fotografia i vídeo i enregistrament digitalitzats i elaboració de continguts. A la segona part del curs, els vuit joves han realitzat pràctiques a l'Ajuntament de Calaf, l'Escola de Música o l'Oficina de Turisme.


No és una frase feta\nJurista Administració local\nNo és una frase feta que la pobresa té nom de dona. Les dades oficials segregades per sexe confirmen aquesta asseveració any rere any.\nD’acord amb les dades publicades a l’IDESCAT, a l’any 2021 a Catalunya la taxa d’ocupació dels homes és del 58,7% i de les dones del 49,9%, 8,6 punts per sota, i el salari brut anual mitjà de l’any 2019 dels homes és de 28.965,38€ i el de les dones 22.988,22 €, pràcticament 6.000 € menys de diferència. En els indicadors de benestar i progrés social de Catalunya referents a l’any 2020, la taxa de població en risc de pobresa o d’exclusió social (AROPE) és de 26,3, en el cas de les dones aquesta taxa augmenta un punt i mig, 27,8, i a un esfereïdor 35,9 en relació als joves menors de 18 anys.\nImatge d'arxiu d'una dona traballadora a una oficina /@EP\nA l’àmbit de l’habitatge la situació és similar. Malgrat que la pràctica habitual sigui que, en el supòsit de separació o divorci, s’adjudiqui l’ús de l’habitatge habitual a les dones que tenen cura dels seus fills o filles, i que la càrrega de la renda d’hipoteca o lloguer sigui compartida pels progenitors, la realitat és que molts homes deixen d’assumir aquesta obligació i la dona i els fills acaben perdent l’habitatge per impagament. Per això cada vegada és més habitual trobar-se famílies monomarentals que ocupen sense títol habilitant. Les dificultats per les dones a la conciliació familiar, un mercat de lloguer desbocat amb preus cada cop més elevats, i la manca de feina estable i ben remunerada, les expulsa de la possibilitat d’accedir a un habitatge amb títol i obliga a moltes a aconseguir un sostre a través del mercat clandestí de la venda de claus. Un negoci cada vegada més lucratiu, que s’enriqueix venent les claus a les persones en situació de més vulnerabilitat, aquelles que tenen una situació administrativa irregular, sense avals, nòmines i/o perceptores de prestacions socials. Acaben adquirint les claus d’un habitatge utilitzant tots els seus estalvis i sense cap garantia de permanència, ja que, si són trobades in fraganti i són expulsades sense consolidar l’ocupació, no els hi retornen els diners. És el mateix modus operandi que utilitzen les màfies que trafiquen amb éssers humans per portar-los a Europa, cobren el viatge però no l’arribada a destí.\nCada any a Catalunya, centenars de famílies són desnonades dels seus habitatges habituals per impagament a la renda hipotecària o de lloguer, per no renovacions del contracte de lloguer i cada vegada més sovint per ocupacions a precari. Moltes famílies viuen la incertesa de ser desnonades de la seva llar diverses vegades, fins que finalment el llançament es fa efectiu. Són nombrosos els estudis que relacionen la pèrdua de l’habitatge amb un empitjorament de la salut física i mental de les persones que la pateixen. Aquest estrès és encara més elevat en els menors. Així ho ha denunciat en diversos informes el Síndic de Greuges de Catalunya on proposava mesures dirigides a protegir-los del drama d’un desnonament. Mesures que no s’han arribat mai a implementar per manca de recursos. Des dels serveis socials s’observa com diferents instàncies netegen les seves consciències amb oficis informant que hi ha una unitat familiar en situació de vulnerabilitat. Que els serveis socials tinguin coneixement de la precarietat d’una dona i els seus fills o filles no assegura cap ajut, si no es disposen de mitjans per fer-ho. I aquesta és la nostra realitat, no es disposen d’ajuts econòmics suficients per fer front a la situació actual, ni tampoc d’habitatges o alternatives residencials per oferir als que ho necessiten.\nAra s’acaba d’aprovar a Catalunya la darrera llei de mesures urgents per afrontar l’emergència habitacional. Resulta ofensiu que a Catalunya des de l’any 2015 s’estigui legislant sobre l’anomenada situació d’emergència habitacional sense cap resultat positiu, però molt més que, com les anteriors disposicions, s’aprovi sense cap dotació pressupostària. Al final, una norma sense diners per implementar-la és una norma buida, com una llavor que no germinarà mai.\nMentre erradicar la pobresa no estigui a l’agenda política, i no s’adoptin mesures amb recursos econòmics que abordin els problemes estructurals existents; mentre les mesures siguin cures palliatives o assistencials, malauradament la pobresa continuarà tenint nom de dona.


La Garrotxa - Catalunya 360\nEl Pla de l’Estany\nBosc de Cariac\nCultura & història\nPer a la familia\nPer al jovent\nEl Santa Marta, un entorn privilegiat\nNo t’ho pots perdre\nLa Garrotxa és una comarca gironina prepirinenca que limita amb les comarques del Ripollès, Osona, la Selva, el Gironès, el Pla de l'Estany, l'Alt Empordà i el Vallespir. Té una extensió de 735,39 km² i una població de 55.439 habitants (2010). Visita La Garrotxa al nostre Tour Realitzat per Air Media\nLa Garrotxa és una comarca gironina prepirinenca que limita amb les comarques del Ripollès, Osona, la Selva, el Gironès, el Pla de l’Estany, l’Alt Empordà i el Vallespir. Té una extensió de 735,39 km² i una població de 55.439 habitants (2010). Comprèn l’alta conca del Fluvià i les capçaleres dels rius Brugent i Llémena. El nom “garrotxa” significa terra aspra, trencada, de mala petja. Possiblement aquesta comarca agafa el nom d’aquesta paraula, ja que el seu relleu és molt muntanyós, amb bells paratges com els que es troben a la zona volcànica d’Olot, capital de la comarca, de gran interès geològic i natural.\nEl territori no és homogeni i es pot considerar, tant des del punt de vista físic com humà, dues subcomarques: el sector que s’estén al nord de la vall del Fluvià, denominat freqüentment alta Garrotxa, i el que ocupa la part meridional, conegut correntment per comarca d’Olot.\nAl sector occidental, la cubeta d’Olot-Santa Pau, la presència de materials volcànics contribueix a donar acusada personalitat al paisatge. Les formes que més ressalten en el paisatge són els cons volcànics, uns 40, entre els quals destaquen el Croscat i el volcà de Santa Margarida.\nEl Fluvià, de règim mediterrani, té un cabal no gaire important (1,07 m3/s a Olot).\nLa Garrotxa contrasta amb les comarques veïnes per l’elevada humitat. La pluja anual oscil·la al voltant dels 1.000 mm. Es diu: Si no plou a Olot, no plou enlloc.\nPel que fa a les temperatures, a Olot la mínima de gener és de 0,09 °C, i la màxima d’agost, de 27,7 °C. Les freqüents formes de cubeta hi ocasionen inversions tèrmiques, i el relleu a l’alta Garrotxa i al Puigsacalm, particularment, una variant climàtica de muntanya, amb importància de les precipitacions de neu.\nLa vegetació segueix les línies del clima. Hi ha un sector de caràcter mediterrani, que s’estén per l’alta Garrotxa i est de la comarca, mentre que la resta és coberta per vegetació submediterrània que passa a atlàntica en els punts més humits.\nPlaces in La Garrotxa\nLa Vall de Bianya és un municipi de la Garrotxa, a les Comarques Gironines. El formen un…\nOlot, la capital de la comarca de la Garrotxa, està situada en una plana travessada pel…\nVisita Besalú al nostre <a…\nVisita Castellfollit de la Roca al nostre <a…\nEl Pont de Llierca també anomenat Pont de Sadernes és un pont de 28 metres d'alçada que…\nEl Montsacopa és un volcà que es troba a l'interior de la ciutat d'Olot, al barri de Sant…


La magnífica mesquita de Süleyman - Fotografiant i viatjant\nQuan visiteu Istanbul, si només teniu temps per anar a un temple heu d’anar a Santa Sofia, si podeu anar a dos, afegiu la Mesquita Blava, i si us dóna temps per a un tercer, sens dubte heu de visitar Süleymaniye Camii o la Mesquita de Süleyman. No diré que és la més bonica però sí que és espectacular. A més, sorprenentment, hi trobareu molt poca gent (almenys el dia que vam anar-hi nosaltres, i recordeu que vam batejar el nostre viatge a Istanbul com el viatge de les cues inacabables).\nLa mesquita es troba al costat del campus de la universitat, prop de la parada Beyazit del tramvia, i a poca distància del Gran Basar i el Basar Egipci. Un bon pla és agrupar la visita dels tres llocs en un mateix dia, tal i com vam fer nosaltres.\nVa ser construida per ordre del sultà Süleyman el Magnífic, entre 1550 i 1557, i està situada en una àmplia esplanada de 210×145 metres que li dóna un aire de més tranquil·litat, si és possible. Des d’on vam arribar nosaltres el primer que vam veure, abans d’accedir al recinte, és el cementiri on hi ha la türbe de Süleyman, en la qual reposen les restes del sultà al costat dels de la seva filla i dos dels seus successors.\nRealment el cementiri és esplèndid.\nCom en totes les mesquites de la ciutat l’entrada és lliure, però haurem de descalçar-nos i les dones ens haurem de cobrir el cap amb un mocador. A l’entrada és freqüent trobar fidels fent les seves ablucions.\nI si l’exterior de l’edifici és imponent l’interior ho és encara més. En aquest cas la part reservada als visitants és bastant inferior que a la Mesquita Blava, i la major part del temple està destinada a l’oració. Recordeu que esteu entrant en un lloc sagrat i per tant haureu de ser respectuosos amb els que hi van a resar i comportar-vos adequadament.\nLa poca gent (encara que a les fotos pugui semblar que n’hi havia molta, no era així) va fer que poguéssim admirar la mesquita tranquil·lament i gaudir admirant els sostres i les columnes que formen el temple.\nDe tornada al pati central aprofiteu per donar un cop d’ull general al conjunt.\nLa visita no us portarà més d’una hora i val molt la pena que destineu una estona del vostre viatge a visitar el lloc. Per si esteu interessats, just davant hi ha l’únic hammam mixte de la ciudat. Nosaltres no vam anar-hi, de fet no vam anar a cap, però tothom diu que és una experiència única.\nEl dia l’havíem aprofitat bastant, havíem visitat el Basar de les Espècies, el Gran Basar i la Mesquita de Süleyman, però encara ens quedaven un parell de coses per fer. Us les explico en la propera entrada.


El veïns de Plana Lledó celebren els actes suspesos de la Setmana Cultural a lEra - Mollet a mà\nEl veïns de Plana Lledó celebren els actes suspesos de la Setmana Cultural a lEra\nAlgunes activitats es van suspendre a causa de la pluja fa un parell de setmanes. Ara, l'associació de veïns ha volgut acabar les seves festes al centre cívic l'Era\nDilluns, 15 de juny de 2009 | 02:00h\nDissabte a la tarda els veïns de Plana Lledó es van concentrar al centre cívic l'Era per poder celebrar aquelles activitats suspeses per pluja durant la Setmana Cultural del barri. La presidenta de l'Associació de Veïns, Isabel Santiago, comenta que "ha estat una sort poder comptar amb l'Era". Els actes que es van reservar per dissabte van ser l'actuació de Balls de Saló, el grup musical "Brisa de los Andes", Jordi Jiménez (cantant local) i el grup Diàspora. També es va anunciar que el mateix dissabte es faria el sorteig del pernil i l'embotit que van quedar pendents, per tal que ningú no es quedés sense participar.\nLa presidenta, Isabel Santiago, es mostra contenta perquè gràcies a l'alternativa de la festa al centre cívic les activitats no s'han quedat sense fer i la gent va poder gaudir dels espectacles. Segons Santiago "els veïns han rebut molt bé aquesta alternativa". I és que la continuació de la Setmana Cultural del barri de Plana Lledó va reunir tant veïns de la zona com curiosos que passaven per davant del centre cívic.


Ofertes de treball: increment de places públiques\nEl COPLEFC vol evitar incorporacions il·legals a places públiques pels processos d'estabilització\nEl Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública i la posterior Llei 20/2021, de 28 de desembre, han situat a l'agenda dels ens locals la necessitat d'iniciar processos excepcionals d'estabilització dels llocs de treball per assolir un nivell de temporalitat inferior al 8%, d'acord amb el que determina la primera norma.\nEs tracta d'una situació d'una importància enorme, pel volum de llocs de treball que suposa, tal com es pot anar comprovant als butlletins de la Borsa de Treball que es trameten diàriament a tots els col·legiats i associats.\nI davant d'aquest fet, el COPLEFC, amatent a la defensa de la professió i donant continuïtat a la vigilància sobre les places perquè s'ajustin a la titulació corresponent segons les funcions encomanades, no vol permetre que les presses i el desconeixement de la jurisprudència que s'ha anat acumulant sobre la qüestió, és a dir, unes normes de compliment obligat, passin desapercebudes.\nPer això ha encomanat als Serveis Jurídics del Col·legi que en tots els processos que es vagin produint, es compleixi no solament la Llei 3/2008, de l'exercici de les professions de l'esport a Catalunya, amb el seu ventall de quatre professions, sinó que també s'analitzaran i, si cal, s'interposaran recursos quan es puguin veure afectades també places de monitors del nostre àmbit professional.\nTal com informa l'Associació Catalana de Municipis (ACM), hi ha un calendari clau que explica l'increment de places públiques vinculades al món local arran de la normativa descrita al principi. Concretament és el següent (la primera data ja ha passat):\n-L'1 de juny de 2022 les ofertes d'ocupació i d'estabilització s'han d'aprovar i publicar als corresponents butlletins oficials locals.\n-Fins al 31 de desembre de 2022 s'han de publicar els processos d'estabilització.\n-El 31 de desembre de 2024 s'han d'haver resolt els esmentats processos d'estabilització.\nEl COPLEFC posa a disposició la seva informació\nD'acord amb aquest calendari, doncs, cal distingir entre els anuncis dels processos (és a dir, la publicació prèvia a les bases reguladores de les convocatòries) i l'inici del procés per a la incorporació a les places. Però en qualsevol cas, precisament amb la finalitat de facilitar la preparació, si cal, per a les places que s'ofereixin, la plataforma de la Borsa de Treball inclourà les ofertes esmentades. Com sempre, cal recordar que aquesta Borsa de Treball és d'ús exclusiu per als membres del COPLEFC, és a dir, col·legiats i associats.\nAixí mateix, si estàs buscant feina, és el moment adequat per estar informat de la manera més immediata sobre qualsevol canvi que es pugui produir en la situació, una possibilitat que facilita estar donat d'alta a Telegram del COPLEFC.\nEn un altre nivell, el COPLEFC està buscant la complicitat de les associacions de municipis de Catalunya, concretament l'Associació Catalana de Municipis (ACM) i la Federació de Municipis de Catalunya (FCM), perquè traslladin als seus ajuntaments membres aquesta jurisprudència ja consolidada, tal com s'ha indicat en diverses notícies del nostre web i, així mateix, evitar maldecaps i processos enutjosos per a totes les parts i especialment per a la ciutadania, perquè es tracta de càrrecs de servei públic dels municipis. Igualment, el COPLEFC s'oferirà a les esmentades associacions o, fins i tot a aquells municipis que ho demanin, els consells corresponents per complir la llei en matèria esportiva. I el primer fruit és la reunió que es durà a terme el proper 7 de juliol en col·laboració amb la Federació de Municipis de Catalunya, adreçada als seus membres, en què s'exposarà la correcta relació de competències, titulacions i places.\nDe totes maneres, el Col·legi, mitjançant el Comitè de Defensa de la Professió, no vol restringir-se la possibilitat d'iniciar accions judicials, en una tasca en la qual durant el 2022 ja ha revisat fins ara 160 publicacions d'ofertes públiques i el resultat ha estat la interposició d'11 recursos administratius contra bases incorrectes. És voluntat del COPLEFC que aquestes incorreccions, amb coneixement dels fonaments jurídics, es puguin arribar a reduir a zero.\nMés informació sobre l'oferta pública per processos d'estabilització: enllaç.\nTota la informació del BOE, que recull la legislació que ha generat la situació actual: enllaç.\nCMD Sport, mitjà col·laborador del Col·legi